L 52/32
HR
Službeni list Europske unije
20.2.2023.
PRILOG X.
Infekcija virusom kuge malih preživača (KMP) DIO 1.
POSEBNI UVJETI ZA PROVEDBU HITNOG ZAŠTITNOG CIJEPLJENJA ZA SPREČAVANJE I KONTROLU KMP-a
1.
Veličina područja cijepljenja: nema posebnih uvjeta. 2.
Veličina područja oko područja cijepljenja: nema posebnih uvjeta. 3.
Vrsta cjepiva koju treba upotrebljavati ili kojoj treba dati prednost: nema posebnih uvjeta. 4.
Minimalni obuhvat: nema posebnih uvjeta. 5.
Ciljane životinje/vrste: životinje vrsta s popisa u skladu s Provedbenom uredbom (EU) 2018/1882 koje se drže na području cijepljenja, uključujući barem ovce i koze.
DIO 2.
POSEBNI UVJETI ZA POJAČANO KLINIČKO I LABORATORIJSKO NADZIRANJE KOJE SE MORA PROVODITI NA PODRUČJU CIJEPLJENJA I PODRUČJU OKO PODRUČJA CIJEPLJENJA TIJEKOM HITNOG ZAŠTITNOG CIJEPLJENJA ZA SPREČAVANJE I KONTROLU KMP-a
Pasivno nadziranje: na području cijepljenja i području oko područja cijepljenja, pojačano pasivno nadziranje radi otkrivanja znakova i simptoma KMP-a te povećanih uginuća kod malih preživača.
DIO 3.
POSEBNI UVJETI ZA ZABRANU PREMJEŠTANJA ŽIVOTINJA I PROIZVODA I ZA ODOBRAVANJE ODSTUPANJA U SKLADU S ČLANKOM 13.
NA PODRUČJIMA CIJEPLJENJA NA KOJIMA SE PROVODI HITNO ZAŠTITNO CIJEPLJENJE ZA SPREČAVANJE I KONTROLU KMP-a
1.
Životinje i proizvodi koji podliježu zabrani premještanja do završetka razdoblja za ponovno stjecanje zdravstvenog statusa utvrđenog u dijelu 4.
Iste životinje i proizvodi, koji se nalaze na području cijepljenja, kao oni na koje se primjenjuju ograničenja u objektima koji se nalaze u zonama zaštite i zonama nadziranja uspostavljenima zbog izbijanja KMP-a, kako je utvrđeno u članku 27.
Delegirane uredbe (EU) 2020/687, i s istim ograničenjima.
2.
Zametni proizvodi koji podliježu zabrani prikupljanja: sjeme, jajne stanice i zameci životinja vrsta s popisa, do završetka razdoblja za ponovno stjecanje zdravstvenog statusa.
3.
Uvjeti za odobravanje odstupanja u skladu s člankom 13. stavkom 2. točkom (b) podtočkom ii., člankom 13. stavkom 3. točkom (b) i člankom 13. stavkom 4. točkom (b).
Premještanja koja se mogu odobriti.
3.1.
Premještanja cijepljenih životinja i proizvoda od tih životinja iz objekata koji se nalaze na području cijepljenja, pod općim uvjetima jednakima onima iz članka 43.
Delegirane uredbe (EU) 2020/687, te samo u slučajevima koji su obuhvaćeni člancima 44., 45., 48., 49., 51. i 53. te uredbe i pod istim posebnim uvjetima koji su utvrđeni u tim člancima u vezi sa zonom nadziranja. 3.2.
Premještanja cijepljenih životinja i proizvoda od tih životinja iz objekata koji se nalaze na području cijepljenja, pod uvjetom da se u tim objektima više ne drže cijepljene životinje.